Danske politikere har sat en række arbejdsmarkedsreformer i søen over for kronisk syge og handikappede ud fra filosofien om, at du først får en meningsfuld tilværelse, når du er blevet en del af arbejdsfællesskabet. Men reformer som førtidspensionsreformen og fleksjobreformen har været dundrende fiaskoer. Først og fremmest er der ekstremt få, der er kommet tættere på et job. Fiaskoen burde ikke komme bag på politikerne, for de borgere, som reformerne retter sig mod, er jo netop syge og handikappede, der ikke er i stand til at arbejde. Det værste er dog, at reformerne har forværret livskvaliteten for tusindvis af mennesker«.

Ordene kommer fra arbejdsmarkedsforskeren Iben Nørup, der har skrevet ph.d.-afhandlingen ’Arbejde og sygdom'.

I sin forskning har hun set på betydningen af at have et arbejde for blandt andre førtidspensionister.